OCDE dă undă verde pentru aderarea României. Progresele făcute de țara noastră
- Moraru Iulia
- 1 martie 2024, 14:31
În această săptămână, Organizația pentru Cooperare și Dezvoltare Economică (OCDE) a emis primul Aviz Formal ca rezultat al evaluării României în Comitetul Înalţilor Funcţionari pentru Buget, conform informațiilor furnizate de Ministerul Finanțelor.
România și-a propus pentru acest an două obiective strategice de politică externă: aderarea la spațiul Schengen și la OCDE. În prezent, țara a realizat o aderare parțială la spațiul Schengen, acoperind granițele maritime și aeriene, și se află pe calea aderării la OCDE.
OCDE emite primul Aviz Formal pentru aderarea României
"Ministerul Finanţelor, în calitate de punct focal pentru Comitetul Înalţilor Funcţionari pentru Buget obţine astfel, primul Aviz Formal din cadrul procesului de aderare a României la Organizația pentru Cooperare și Dezvoltare Economică. România a fost evaluată în cadrul Comitetului Înalţilor Funcţionari pentru Buget la data de 19 decembrie 2023, reprezentarea fiind asigurată de Ministerul Finanţelor la nivel de secretar de stat, Carmen Moraru, respectiv director general, Ioana Burlă", a transmis instituţia, într-un comunicat.
Delegația Ministerului Finanțelor în timpul evaluării Comitetului Înalților Funcționari pentru Buget a pus în lumină reformele implementate de România pentru a se alinia la politicile și practicile OCDE în domeniul guvernanței bugetare.
Marcel Boloș a exprimat că evaluarea s-a concentrat pe reformele implementate pentru a ne conforma politicilor și practicilor OCDE în domeniul guvernanței bugetare.
De la optimizarea cheltuielilor la capacitarea de a gestiona provocările bugetare și supravegherea eficientă a procesului bugetar, toate acestea sunt principii cheie pe baza cărora se urmăresc cu atenție progresele noastre.
Aderarea la Organizație, un pas înainte către dezvoltare şi stabilitate economică
Aderarea la această organizație internațională reprezintă un pas esențial pentru România în călătoria sa către dezvoltare și stabilitate economică, deși este un proces dificil, mai spune ministrul Finanțelor.
"Tocmai de aceea suntem pe deplin implicaţi şi tratăm fiecare etapă cu maximă seriozitate. Aderarea nu este doar un obiectiv, ci o necesitate pentru progresul şi bunăstarea românilor.
A fi parte din OCDE nu înseamnă doar acces la expertiză de vârf într-o varietate largă de domenii, ci ne-ar deschide oportunităţi uriaşe: atragerea investiţiilor străine, stimularea inovaţiei şi creşterea competitivităţii sunt doar câteva dintre avantaje".
Progresele României pentru a intra în OCDE
S-au evidențiat progresele României în raport cu cele patru principii esențiale care ghidează evaluarea statelor candidate în Comitetul SBO:
"Suntem pe deplin implicaţi în procesul de aderare, tratăm fiecare etapă cu maximă seriozitate şi suntem dornici să colaborăm cu experţii OCDE pentru a ne alinia la cele mai bune politici şi practici OCDE", a declarat secretarul de stat în Ministerul Finanţelor, în debutul evaluării.